| Hírek |

| Sztártár |

| Felhasználó |

|
E-mail: |
Jelszó: |
|

| | |

| | | | | | |

| |

| | | |

Feldarabolt női holttestet kerestek a magyar régészbúvárok Brazíliában

2009. május 28.  00:16

A Brazíliában kutató magyar búvárrégész csapat, az Octopus Egyesület (amit a világ négy legjobb vízalatti régész csapata közt tartanak számon a szakmában) ismét hallat magáról, ezúttal két szomorú ügyben.

A fiúk két éve egy 1700-ban elsüllyedt hajó roncsai után kutatnak Recife partjainál, de ha van idejük és lehetőségük, segítenek a brazil tengerészeti hatóságoknak is. A közelmúltban egy brutális gyilkosság áldozata után kutattak speciális felszerelésükkel, és egy elsüllyedt yachtot is a felszínre hoztak a brazil haditengerészet kérésére.

Egy helyi rendőr szerelemféltésből gyilkolta meg szeretőjét néhány hónapja a brazil partoknál, Ponto de Pedrasban. A 8 hónapos terhes nő kétségbeesésében összeveszett a férfival, miután az közölte vele, hogy így, várandósan sem veszi feleségül. A veszekedést vita követte, melynek során a férfi a terhes nőt agyonlőtte, majd utána még a hasára is leadott egy lövést.
A gyilkosságot követően a nő testét hidegvérrel feldarabolta, majd egy nagy műanyag zacskóba csomagolta. Az éj leple alatt két halász segítségével kihajózott a tengerre, hogy a vízbe dobja áldozatát. A zsákra vasláncokat kötött, és köveket is erősített rá nehezéknek.
A tökéletesen eltervezett akció kivitelezésébe azonban hiba csúszott: az éjszaka közepén az erős hullámzás miatt a rendőr rosszul lett a kis csónakban, ezért a testet a partokhoz közel dobták a tengerbe. A csónakban ülő halászok elmondása szerint a zsák még ki is bomlott a művelet közben.
A rendőrség munkatársai a két bűntárs vallomásának köszönhetően kerítették kézre a brutális gyilkosság elkövetőjét.

A két halász árulta el azt is, merrefelé lehet a holttest a vízben.

A búvárok 3 hétig Porto de Pedras partjainál kutattak, de nem jártak szerencsével. Ekkor kérte fel a Pernambucoi Kikötői és Parti Parancsnokság a környéken kutató Octopus Tengeri Régészeti Kutató Egyesület tagjait, hogy vegyenek részt a felderítő munkában. A speciális vízalatti kutatásra alkalmas eszközökkel felszerelt magyar szakemberek azonnal a rendőrség segítségére siettek. Személyesen senor Joese de Andrade Bandeira Leandro, a brazil haditengerészet pernambucoi főparancsnoka kérte fel őket, hogy ha az idejük engedi, vegyenek részt a felderítő munkában.
- A helyi rendőrség 3 hónappal a gyilkosság után keresett meg minket, hogy próbáljuk megtalálni a nő holttestét. Szonáros méréssel, azaz ultrahangos letapogatással, és víz alatti kamerával egyaránt kerestük a zsákot. 2 nap alatt vizsgáltuk át a rendőrség és a haditengerészet által kijelölt 5,5 négyzetkilométeres szakaszt. A két halász állítása szerint egy ott fekvő korallzátony környékén dobták a vízbe a holttestet, de a tenger nagyon hamar elnyelte… Mi sajnos már semmit sem találtunk - meséli Szalóky K. Attila, az Octopus Egyesület vezetője. – A tenger élővilágának sajátossága, hogy egy ilyen test pár hónap alatt szinte teljesen lebomlik a vízben. Ha valóban kinyílt a műanyag zsák, ami a maradványokat rejtette, esélyünk sem volt a sikerre.

Bár a holttest sosem került elő, a két halász vallomása alapján sikerült vádat emelni a gyilkos rendőr ellen. Jelenleg előzetes letartóztatásban várja a bíróság döntését. Az Octopus Egyesület munkáját a kutatás lezárását követően a pernambucoi főparancsnok személyesen köszönte meg.

- Természetes volt, hogy segítünk a kutatásban. Nem is a főparancsnok elismerő szavai jelentették a legtöbbet nekünk, hanem az, hogy a szerencsétlenül járt fiatal lány szülei is megkerestek, hogy köszönetet mondjanak a munkánként.

Nem sokkal ezután a magyar búvárrégészek egy újabb nehéz feladat megoldásában segédkeztek a haditengerészetnek: egy elsüllyedt jachtot kellett a tenger mélyéről kiemelni és a partra vontatni.

- Egy hatalmas vihar közben érte a jachtot a baleset, amikor egy korallzátonynak ütközött és percek alatt elsüllyedt. Minket rögtön másnap riasztottak. A 14 méter hosszú hajtóestet 8 méter mélyről kellett egy víz alatti zátonyról a felszínre emelni. Ezt mi emelő ballonok hiányában, 200 literes műanyaghordókkal oldottuk meg, azokat a hajóhoz kötözve egy napi kemény munkával sikerült a víz fölé emelnünk a testet. Ezután a következő dagállyal a kikötőbe vontattuk a jachtot. Szerencsére senki sem sérült meg a balesetben, a személyzet még idejében elmenekült a hajóról.

Az Octopus Tengeri Régészeti Egyesület 2,5 éve dolgozik Pernambuco partjainál Brazíliában. A világon elsőként ők kaptak engedélyt a brazil haditengerészettől, hogy történelmi hajóroncsok után kutassanak az állam felségvizein. A Voetboog nevű holland kereskedelmi hajó roncsait keresik, amely 1700. májusában süllyedt el Pernambuco partjainál, fedélzetén felbecsülhetetlen értékű drágakövekkel, arany- és ezüstpénzekkel, japán és kínai porcelánnal.

Jelenleg több bizonyíték is utal arra, hogy – hála a csapat profizmusának, és a megfeszített munkának-, talán végre sikerült megtalálni a 300 éve ismeretlen helyen fekvő Voetboog roncsát.

A magyar búvárrégészek jelenleg a leletek származásának ellenőrzését végzik.
A két éves kutatás során a magyarok több szenzációs felfedezést is tettek: összesen 22 hajóroncsot találtak a brazil partoknál, ezek közt egy kerámiaszállító hajót is, amelynek roncsánál több mint ezer palack épen maradt, iható portói bort fedeztek fel. Ezek értéke egyelőre felbecsülhetetlen, hiszen ez az első ilyen lelet a világon.

A roncsok feltárása 2009. őszén kezdődik. A csapat jelenleg a feltárási engedélyre vár, és a régészeti munka előkészítési munkáit végzi Brazíliában. Így volt idejük a papírmunka mellett segíteni a brazil hatóságok munkáját.

|

|

0% - 0%
Elhiszed?

| További hírek: |

Lilu is gyaloglásra indul a nőkért
2009. május 29.  08:04

Danny és Lilla: meglesett hétvége
2009. május 29.  06:35

Minimax Mosolynap
2009. május 29.  06:09

Kate könyvet ír
2009. május 29.  05:05

Az arab országok lakói továbbra se bíznak Amerikában, de reménykednek Obamában
2009. május 29.  04:20

A SZIN bevállalja az Áfa különbséget
2009. május 29.  02:00

Egyre divatosabb a munkaerő toborzás a közösségi oldalakról
2009. május 29.  00:55

Országos bicentenáriumi Haydn-programok
2009. május 29.  00:01

KidsCo: A Vad jövő
2009. május 28.  23:17

Britney a popkirálynőtől kér tanácsokat
2009. május 29.  08:10

Két híres énekesnő, akik már meghódították az egész világot, óriási botrányt kavartak közösen és mégis a gyermekeik a legfőbb beszédtémájuk.

| | | |

impresszum  -  jogi tudnivalók  -  médiaajánlat  -   RSS  -  e-mail

popháló.hu
Minden jog fenntartva
2007-2008

| | | | | |